CELEX: 62021TN0164
Language: mt
Date: 2021-03-26 00:00:00
Title: Kawża T-164/21: Rikors ippreżentat fis-26 ta’ Marzu 2021 – QM vs Europol

17.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 189/21
            
         
      Rikors ippreżentat fis-26 ta’ Marzu 2021 – QM vs Europol
      (Kawża T-164/21)
      (2021/C 189/24)
      Lingwa tal-kawża: il-Franċiż
      
         Partijiet
      
      
         Rikorrent: QM (rappreżentant: N. de Montigny, avukat)
      
         Konvenut: L-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-27 ta’ Mejju 2020 li l-kuntratt tar-rikorrent ma jiġix estiż għal żmien indeterminat;
               
            
                  —
               
               
                  tannulla, jekk ikun meħtieġ, sa fejn iżżid elementi ta’ motivazzjoni, id-deċiżjoni tat-18 ta’ Diċembru 2020 li tiċħad l-ilment;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv, ibbażat fuq żball allegatament imwettaq mill-awtorità li għandha s-setgħa tikkonkludi kuntratti ta’ impjieg (iktar 'il quddiem l-“ASTK”) fl-applikazzjoni tal-kriterji għall-evalwazzjoni tal-kandidat għat-tiġdid u b’mod iktar partikolari fl-interpretazzjoni tal-kunċett ta’ “ħtiġijiet futuri prevedibbli” li, fid-data meta ġiet adottata d-deċiżjoni, qatt ma kienet ġiet deċiża jew saħansitra stabbilita.
               
            
                  2.
               
               
                  It-tieni motiv, ibbażat fuq ksur tad-dritt għal smigħ effettiv qabel ma tiġi adottata d-deċiżjoni li tikkawża preġudizzju.
               
            
                  3.
               
               
                  It-tielet motiv, ibbażat fuq li jallega ksur tad-dmir ta’ amministrazzjoni tajba u d-dritt leġittimu tar-rikorrent li jiġi evalwat fuq kompetenzi stabbiliti rikjesti mill-kariga. Ir-rikorrent jikkritika d-deċiżjoni peress li ttieħdet abbażi ta’ preġudizzju u ta’ biża’ iżda mingħajr ma sar eżami effettiv tal-kompetenzi tiegħu.
               
            
                  4.
               
               
                  Ir-raba’ motiv, ibbażat fuq żball manifest ta’ evalwazzjoni allegatament imwettaq mill-ASTK fl-evalwazzjoni tal-profil u l-kompetenzi tar-rikorrenti.
               
            
                  5.
               
               
                  Il-ħames motiv, ibbażat fuq abbuż ta’ dritt u ksur tad-dmir ta’ premura.